РЕГЛАМЕНТ (ЕО) № 1201/2009 НА КОМИСИЯТА
30 ноември 2009 година
за прилагане на Регламент (ЕО) № 763/2008 на Европейския парламент и на Съвета относно преброяването на населението и жилищния фонд по отношение на техническите спецификации на темите и на техните разбивки
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 763/2008 на Европейския парламент и на Съвета от 9 юли 2008 г. относно преброяването на населението и жилищния фонд (1), и по-специално член 5, параграф 4 от него,
като има предвид че:
(1)
С цел да се осигури съпоставимост на данните от извършените в държавите-членки преброявания на населението и жилищния фонд и да се позволи съставянето на надеждни сравнения на общностно равнище, обхванатите от преброяването теми трябва да бъдат определени и разбити по един и същ начин във всички държави-членки в съответствие с изискванията на Регламент (ЕО) № 763/2008. Поради това в Регламент (ЕО) № 763/2008 се съдържа изискването Европейската комисия да приеме технически спецификации за тези теми и за техните разбивки.
(2)
Мерките, предвидени в настоящия регламент, са в съответствие със становището на Комитета на Европейската статистическа система,
ПРИЕ НАСТОЯЩИЯ РЕГЛАМЕНТ:
Член 1
С настоящия регламент се определят регламент определя техническите спецификации на обхванатите при преброяването теми и на техните разбивки, необходими за прилагането на Регламент (ЕО) № 763/2008. Техническите спецификации, приложими по отношение на данните, които следва да бъдат предоставени на Европейската комисия за референтната 2011 година, са посочени в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 ноември 2009 година.